Dêrsim û Şirnexî  de rîyê varayîşê vewre ra  rayîrê dewekan û dewan ameyî padayene. Pulur de dibistanan rîyê vewre ra qasê di rojan mabênê perwerdeyî da.
Dêrsim de vizêr şan vewre dest pê varayîşî kerd. Bitaybetî qezayanê Pulur, Pilemurîye, Qisle û Xozatî de varayîşê vewre xelêk tesîr kerd û resîyayîş de tay zehmetîyî ameyî meydan. Dêrsim de  rîyê vewre ra rayîrê 161 dewan ameyî padayene. Ramitoxê ke lastîkanê zimistanî nêxebitnenê qezayî kerdî. Qezaya Pulurî ya Dêrsimî de zî vewre ra dibistanan qasê di rojan mabênêk da perwerdeyî. Qalindîya vewre 15 santîmetre ra zafêr a.
Merkezê Şirnexî de, Qileban û Bêşebab de zî vewre bi hawayêkê giranî kena ke bivara. Bêşebab de rayîrê 16 dewan û 4 dewekan de, Qileban de zî rayîrê dewêke ameyî padayene. Zaf wesayîtî zî rîyê varayîşê vewre ra rayîrê mabênê Şirnex û Qilebanî de mendî.
